Suomen romanien historia

Suomen romanien historia on Suomalaisen kirjallisuuden seuran vuonna 2012 julkaisema laaja monialainen teos Suomen romaneista. Teoksen julkaisemiseksi perustettiin tutkimushanke, jossa oli mukana eri alojen asiantuntijoita, ja kirjoittajat ovat siten johtavia romanihistorian tutkijoitaKai Åberg: Romanihistoriaa kulttuurin sisäistä näkökulmaa kunnioittamalla, Elore.fi, viitattu 25.9.2013. Teoksen päätoimittajana ja hankkeen johtajana toimi dosentti Panu Pulma.Hankkeen esittely SKS:n sivulla , viitattu 27.11.2012 Teoksen tekijät palkittiin vuonna 2013 tiedonjulkistamisen valtionpalkinnolla. == Tausta == Tutkimushankkeen tehtäväksi asetettiin laatia vuosina 2009–2011 yhtenäinen esitys eri tieteenalojen näkökulmasta romanien historiallisista vaiheista Suomessa.Suomen romanien historia , Finlit.fi, viitattu 27.11.2012 Hankkeessa mukana olleet tutkijat edustivat historian-, perinteen- ja kulttuurintutkimusta,Kirjoittajat ja lisäksi mukana yhteistyössä oli Romaniasiain neuvottelukunta. Hankkeen aikana järjestettiin muistitiedon keruu, jossa osallisina olivat suomalaiset romanijärjestöt. Lisäksi SKS:n piirissä on tehty aiemmin tutkimusta ja koottu muistitietoa.Sarita Friman- Korpela, Väinö Lindberg, Esipuhe, Suomen romanien historia, s. 10–11. Teos julkistettiin juhlaseminaarissa lokakuussa 2012.Suoman romanien juhlaa monella saralla, Kansanmusiikin ilta, yle.fi, viitattu 27.11.2012 == Sisältö == Teos jakautuu kolmeen osaan. Ensimmäinen osa, ”Ulkoa marginaaliin”, kuvaa historiaa alkaen 1500-luvulta, jolloin ensimmäiset romanit tulivat Ruotsiin ja Suomeen. Tämä osa kattaa historian toiseen maailmansotaan saakka. Toinen osa ”Kohti täyttä kansalaisuutta" kuvaa kehitystä 1940-luvulta nykypäivään. Kolmannen osan aiheena on ”Kielen ja kulttuurin muutos”.Sisältö, Finlit ==Arviot== Kritiikissä "teosjärkälettä" on pidetty merkittävänä. Teos kumoaa monelta osin romaneista luotuja stereotypioita, kuten kuvan kansasta joka oli jatkuvasti liikkeessä tai eristäytyi muusta yhteiskunnasta. Hiidenkivi-lehdessä Lassi Saressalo arvioi julkista sanaa erityisesti kiinnostavan Anna-Maria Viljasen artikkelin, jossa hän kertoo valkolaisilta salatusta romanien omasta kulttuurista.Lassi Saressalo, Suomen romanien historia , Suomen kotiseutuliitto, viitattu 27.11.2012Uusi teos kumoaa vanhoja käsityksiä romaneista , Turun Sanomat, viitattu 27.11.2012 Dosentti Kai Åberg kirjoittaa arviossaan, että "paikoin - - vaikutelmaksi jää jo kertaalleen kirjoitetun historian toisto näennäisesti kulttuurin sisäistä perspektiiviä korostaen". Hän ennustaa kuitenkin, että teoksesta tulee oppikirja ja historiantutkijoiden aineistoa. ==Palkinnot== Teoksen tekijöistä Suomen ja Skandinavian historian dosentti Panu Pulma, filosofian maisteri Tuula Rekola, filosofian tohtori Miika Tervonen, filosofian tohtori Risto Blomster, yhteiskuntatieteiden tohtori Sarita Friman-Korpela ja dosentti, filosofian tohtori Anna Maria Viljanen saivat Tiedonjulkistamisen valtionpalkinnon. Teos on saanut lisäksi kunniamaininnan Historian Ystäväin Liiton Vuoden historiateos 2012 –kilpailussa sekä erityismaininnan Suomen kotiseutuliiton Vuoden kotiseutukirja 2013 –kilpailussa. == Lähteet== == Aiheesta muualla == * Leena Rossi: Mustalaiseks' olen syntynyt, Kirja-arvostelu teoksesta Panu Pulma (toim.): Suomen romanien historia. SKS 2012. (Agricolan kirja-arvostelut, 5.2.2013) * Gia Virkkunen: Suomen romanien historia - ainutlaatuinen teos. Kirja-arvostelu teoksesta Panu Pulma (toim.): Suomen romanien historia. SKS 2012 (Agricolan kirja-arvostelut, 16.1.2013) * Suomen romanien historia SKS:n sivulla * Kimmo Oksanen, Vähemmistö näyttää voimansa, Helsingin Sanomat 24.2.2013 * Marja-Liisa Kinturi, Suomen romanit: keitä he ovat? Vitonen.fi * Elina Koskinen, Romanit – silmätikkuja ja suomalaisia. Aikalainen – Tampereen yliopiston tiede- ja kulttuurilehti 22.2.2013 Luokka:Kirjat Suomen historiasta Luokka:Vuoden 2012 kirjat Luokka:Suomalaiset historian tietokirjat